# Sol Campbell

Sol Campbell|  |
| Lični podaci |
| Puno ime | Sulzeer Jeremiah Campbell |
| Datum rođenja | 18. rujna 1974. |
| Mjesto rođenja |  Plaistow, Ujedinjeno Kraljevstvo |
| Nacionalnost | Jamajčanin |
| Državljanstvo |  britansko |
| Visina | 1.88m |
| Nadimak | Sol |
| Pozicija | branič |
| Omladinski pogoni |
|  |
| 1988 – 1989 1989 – 1992 |  West Ham United  Tottenham Hotspur |
|  |
| Profesionalni klubovi\* |
|

|  |  |  |
| --- | --- | --- |
| **Godine** | **Klub** | **Uta. (gol.)** |
| 1992 – 2001 |  Tottenham Hotspur | 255 (10) |
| 2001 – 2006 |  Arsenal | 135 (8) |
| 2006 – 2009 |  Portsmouth | 95 (2) |
| 2009 |  Notts County | 1 (0) |
| 2010 |  Arsenal | 11 (0) |
| 2010 – 2011 |  Newcastle United | 7 (0) |
| **Nacionalna reprezentacija\*\ |
| **Godine** | **Reprezentacija** | **Uta. (gol.)** |
| 1996 – 2007 |  Engleska | 73 (1) |

 |
| Trenirani klubovi |
|  |
| 2018 – |  Macclesfield Town |
|  |
| \* Nastupi i golovi u profesionalnim klubovima koji se računaju samo za službene utakmice i tačni su do 10.4.2019.  |

**Sulzeer Jeremiah "Sol" Campbell** (Plaistow, 18. rujna 1974.) je umirovljeni engleski nogometaš i reprezentativac, aktualni trener kluba Macclesfield Town. Igrajući na poziciji srednjeg braniča, Campbell je, osim za Arsenal, igrao i iza gradske rivale Tottenham Hotspur, te za Portsmouth, a 11 godina bio je i član Engleske reprezentacije.

Rođen je u Plaistowu, u Istočnom Londonu, 18. rujna 1974.. Njegovi roditelji rođeni su na Jamajci, a obitelj je imala ukupno 12 djece (među kojima je Sol bio najmlađi).

## Igračka karijera

Svoj prvi prvoligaški nastup imao je u prosincu 1992. za Tottenham Hotspur i to sa 18 godina. Campbell u Tottenhamu provodi 9 godina i u 225 nastupa postiže 10 pogodaka. Vrhunac njegove karijere u Tottenhamu bilo je nošenje kapetanske vrpce tijekom finala Liga kupa 1999. protiv Leicester Cityja, kojeg je Tottenham te godine osvojio. Godine 2001. prelazi u redove Arsenala, Tottenhamovog rivala, što je izazvalo brojne kontroverze. To je bio prvi visokoprofilni slobodni transfer unutar Premier lige pod Bosmanovim pravilom. Tijekom svojih 5 godina u Arsenalu, Campbell jedva puta bio prvak Engleske, tri puta osvajač FA kupa, ukomponirajući u sve to osvajanje lige i kupa tijekom sezone 2001./2002. i slavno osvajanje prvenstva tijekom sezone 2003./2004. kada su *Nepobjedivi* prvenstvo osvojili bez ijednog poraza. Campbell je također bio dio finala Lige prvaka 2006. kada je Arsenal izgubio od Barcelone 2:1. Campbell je bio strijelac prvog gola za Arsenal. Godine 2006., Campbell kao slobodni igral odlazi u Portsmouth gdje boravi tri godine. Najveći uspjeh tijekom boravka u Portsmouthu bilo je osvajanje FA kupa 2008. kada su pobijedili Cardiff City.

Godine 2009. iznenađujuće odlazi u treću englesku ligu i potpisuje za Notts County, gdje je bivši engleski izbornik, Sven-Göran Eriksson, postao direktor. Cambpell klub napušta već u rujnu iste godine nakon što je odigrao samo jednu utakmicu. Godine 2010., Campbell se, kao slobodni igrač, ponovo vraća u Arsenal, što je bilo prvi put u novijoj povijesti kluba da se jedan igrač, koji je otišao iz Arsenala, ponovo vratio u klub. No, nakon samo jedne odigrane polusezone, Campbell je po drugi put napustio Arsenal i potpisao za Newcastle United, za kojeg je igrao do 2011., nakon što mu je istekao ugovor.

Dana 2. svibnja 2012. objavio je umirovljenje i prekid nogometne karijere.

## Međunarodna karijera

Campbell je svoj prvi nastup za reprezentaciju dobio 1996. godine, u dobi od 21 godine. U svibnju 1998. postao je, tada, drugi najmlađi kapetan reprezentacije nakon Bobbyja Moorea, imavši samo 23 godine i 248 dana. U svoja 73 nastupa za Englesku, Campbell je postigao samo jedan pogodak i to u remiju sa Švedskom tijekom prvog kruga Svjetskog prvenstva 2002. Godine 2006., Campbell je postao jedini igrač koji je igrao za Englesku na 6 velikih uzastopnih natjecanja (EURO 1996., 2000., 2004. i SP 1998., 2002., 2006.), a dva je puta, na EURO-u 2004. i SP-u 2002., uvršten u službenu momčad prvenstva.